L’Ajuntament de Burjassot obri l’Oficina Municipal de Vivenda, Intermediació hipotecària i lloguer social
2025-07-24

L’Ajuntament de Burjassot, a través del Departament de Serveis Socials, ha engegat l’Oficina Municipal de Vivenda, Intermediació hipotecària i lloguer, un nou servei municipal gratuït mitjançant el qual, el Consistori informarà, atendrà i assessorarà la ciutadania de Burjassot, en matèria d’habitatge, mediació hipotecària o accés a un lloguer social.

La nova Oficina Municipal de Vivenda ha quedat situada en les dependències municipals situades en el c/ Colom, 40 de Burjassot. Funcionarà amb cita prèvia, la qual s’establirà, via telefònica, cridant al telèfon 96 316 05 39. Les cites, una vegada establides, seran ateses els dilluns, de 9 h a 13.30 h, per Oscar Bolívar Amo, advocat especialitzat en aquestes matèries. Óscar Bolívar estarà recolzat en la seua labor per personal tècnic del Departament de Serveis Municipals.
Els serveis que presta aquesta Oficina, la qual ha visitat l’alcalde de Burjassot, Rafa García, estan dirigides a les persones i/o famílies empadronades a Burjassot. Especialment està, orientada a aquells ciutadans que, sent propietaris d’un habitatge i sent aquest el seu habitatge habitual, es puguen veure afectats per algun tipus de problema o situació de risc que tinga relació amb la seua vivenda. Des de l’Oficina s’oferirà informació, respostes i assessorament a persones i famílies que es troben davant situacions tals com una execució hipotecària, impagaments de lloguer o algun altre risc d’exclusió residencial, de la mateixa manera que s’intervindrà amb l’altra part interessada.